CELEX: 32016D1344
Language: hu
Date: 2016-08-04 00:00:00
Title: A Bizottság (EU) 2016/1344 végrehajtási határozata (2016. augusztus 4.) a szerves szilíciumnak (monometil-szilántriol) a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2016) 4975. számú dokumentummal történt)

6.8.2016   
            
            
               HU
            
            
               Az Európai Unió Hivatalos Lapja
            
            
               L 213/12
            
         A BIZOTTSÁG (EU) 2016/1344 VÉGREHAJTÁSI HATÁROZATA
   (2016. augusztus 4.)
   a szerves szilíciumnak (monometil-szilántriol) a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   
      
         (az értesítés a C(2016) 4975. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2013. március 27-én az LLR-G5 Ltd társaság a szerves szilíciumnak (monometil-szilántriol) a 258/97/EK rendelet 1. cikke (2) bekezdésének c) pontja szerinti új élelmiszer-összetevőként való forgalomba hozatalára vonatkozó kérelmet nyújtott be az illetékes ír hatóságokhoz.
            
         
               (2)
            
            
               Írország illetékes élelmiszer-értékelő testülete 2013. április 17-én közzétette elsődleges értékelő jelentését. A jelentésben arra a következtetésre jutott, hogy az új élelmiszer-összetevőkről szóló 258/97/EK rendelet 6. cikke (3) bekezdésének megfelelően további értékelés szükséges.
            
         
               (3)
            
            
               A Bizottság 2013. április 26-án továbbította az elsődleges értékelő jelentést a többi tagállamnak.
            
         
               (4)
            
            
               2013. október 10-én a Bizottság felkérte az Európai Élelmiszerbiztonsági Hatóságot (EFSA), hogy végezze el a szerves szilícium (monometil-szilántriol) mint a 258/97/EK rendelet szerinti új élelmiszer-összetevő újbóli értékelését.
            
         
               (5)
            
            
               A szerves szilíciumnak (monometil-szilántriol, MMST) mint az étrend-kiegészítők szilíciumforrásaként felhasználható új élelmiszer-összetevőként való alkalmazásának biztonságosságáról és az ortokovasavnak a forrásból történő biológiai hasznosíthatóságáról szóló szakvéleményében (2) az EFSA 2016. március 9-én arra a következtetésre jutott, hogy a szerves szilícium (monometil-szilántriol) a javasolt felhasználási feltételek mellett biztonságos.
            
         
               (6)
            
            
               A szakvélemény megfelelő alapot nyújt annak megállapításához, hogy a szerves szilícium (monometil-szilántriol) mint új élelmiszer-összetevő megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (7)
            
            
               A 2002/46/EK európai parlamenti és tanácsi irányelv (3) meghatározza az étrend-kiegészítőkre vonatkozó követelményeket. A szerves szilícium (monometil-szilántriol) felhasználását az említett jogszabályban meghatározott követelmények sérelme nélkül kell engedélyezni.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az e határozat mellékletében meghatározott szerves szilícium (monometil-szilántriol) – a 2002/46/EK irányelvben megállapított rendelkezések sérelme nélkül – felnőtteknek szánt folyékony étrend-kiegészítőkben, a gyártó ajánlása szerinti 10,40 mg/nap maximális szilíciumdózisban, új élelmiszer-összetevőként forgalomba hozható az Unióban.
   2. cikk
   Az e határozattal engedélyezett szerves szilícium (monometil-szilántriol) megnevezése, amelyet az azt tartalmazó élelmiszer címkéjén fel kell tüntetni: „szerves szilícium (monometil-szilántriol)”.
   3. cikk
   E határozat címzettje az LLR-G5 Ltd., Golden Mile Industrial Park, Breaffy Road, Castlebar, Co. Mayo, F23 VX58, Írország.
   
      Kelt Brüsszelben, 2016. augusztus 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal 2016; 14(4):4436.
   
      (3)  Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      MELLÉKLET
      
         A SZERVES SZILÍCIUM (MONOMETIL-SZILÁNTRIOL) SPECIFIKÁCIÓJA
      
      
         A szerves szilícium (monometil-szilántriol) meghatározása
      
      
                  Kémiai név
               
               
                  Szilántriol, 1-metil-
               
            
                  Kémiai képlet
               
               
                  CH6O3Si
               
            
                  Molekulatömeg
               
               
                  94,14 g/mol
               
            
                  CAS-szám
               
               
                  2445-53-6
               
            
         A szerves szilícium (monometil-szilántriol) készítmény (vizes oldat)
      
      
                  Paraméterek
               
               
                  Specifikációs érték
               
            
                  Savasság (pH)
               
               
                  6,4–6,8
               
            
                  Szilícium
               
               
                  100–150 mg Si/l
               
            
                  Ólom
               
               
                  Legfeljebb 1 μg/l
               
            
                  Higany
               
               
                  Legfeljebb 1 μg/l
               
            
                  Kadmium
               
               
                  Legfeljebb 1 μg/l
               
            
                  Arzén
               
               
                  Legfeljebb 3 μg/l
               
            
                  Metanol
               
               
                  Legfeljebb 5 mg/kg (visszamaradó mennyiség)